

**V Ý Z V A**

na predloženie ponuky vprieskume trhu v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa**

Bratislavský samosprávny kraj

Sabinovská 16

820 05 Bratislava

**Kontaktná osoba:**

Ing. Matej Meľo

referent oddelenia verejného obstarávania

Bratislavský samosprávny kraj

tel. číslo: 02/48 264 139

e-mail: matej.melo@region-bsk.sk

1. **Predmet zákazky**

**Názov zákazky: Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia**

* 1. **Predmet zákazky**:

Predmetom zákazky je kontinuálne nedeštruktívne meranie hrúbok konštrukčných vrstiev vozovky
a zameranie skutkového stavu cestných komunikácií pomocou technológie vybavenej georadarovými anténami (GPR), videokamerami prepojenými s GPS anténou pre presné súradnice a skenovania povrchu vozovky.

2.2 **Identifikácia predmetu obstarávania podľa Spoločného slovníka obstarávania (CPV):**

71351000-3- Geologické, geofyzikálne a iné vedecké prieskumné služby

* 1. **Opis predmetu zákazky**:

 2.3.2 Podrobné vymedzenie predmetu a  jeho technická špecifikácia je uvedené v **Prílohe č.1** týchto podmienok zákazky.

1. **Podmienky plnenia**
	1. Realizácia predmetu zákazky bude uskutočnená na základe objednávky.
	2. Miesto plnenia je: Bratislavský samosprávny kraj, Sabinovská 16, 820 05 Bratislava .

Meranie konštrukčných vrstiev vozoviek a zameranie ich skutkového stavu bude realizované na úsekoch ciest, ktoré sú zadefinované v prílohe č.1, tabuľka č.1.

* 1. Lehota plnenia: uvedená v obchodných podmienkach
	2. Predpokladaná hodnota zákazky**: 57 925,00 EUR bez DPH**.
1. Podmienky účasti pre uchádzačov
	1. **Uchádzač musí spĺňať nasledovné podmienky týkajúce sa osobného postavenia**:

Verejného obstarávania sa môže zúčastniť len ten, kto spĺňa podmienky účasti týkajúce osobného postavenia podľa § 32 ods.1 ods. 1 písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Podľa § 117 ods.5 zákona o VO verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods.1 písm. e) a f) zákona o VO alebo ak u neho existuje dôvod na vylúčenie podľa § 40 ods. 6 písm. f).

 Z dôvodu použitia údajov z informačných systémov verejnej správy a registrov Úradu pre verejné obstarávanie uchádzač nie je povinný predkladať doklady v zmysle § 32 ods. 2 písm. e) a f) zákona o VO.

**Doklady si verejný obstarávateľ overí z dostupných informačných systémoch a registrov.**

1. Obhliadka miesta plnenia predmetu ZÁKAZKY

 5.1 Neuplatňuje sa

1. Obsah ponuky
	1. Ponuka predložená uchádzačom bude obsahovať:
* doklady preukazujúce splnenie podmienok účasti uchádzača **podľa bodu 4 týchto podmienok zákazky**
* vyplnená a oprávnenou osobou podpísaná **Príloha č.2 „Čestné vyhlasenie k podmienkam zákazky“**
* vyplnená a oprávnenou osobou podpísaná **Príloha č.3** **„Formulár pre prieskum trhu“**
* vyplnené a oprávnenou osobou podpísané “**Vyhlásenie uchádzača o subdodávkach“**
* vyplnená **Príloha č. 6 „Položkový rozpočet“**
	1. Ak ponuku predkladá skupina dodávateľov:
	+ čestné vyhlásenie o vytvorení skupiny dodávateľov,
	+ plnomocenstvo, v ktorom uchádzač preukazuje splnomocnenie pre konanie v mene skupiny dodávateľov.
	1. **V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.**
	2. V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.
1. Komunikácia, Miesto, lehota a spôsob predkladania ponuky, lehota viazanosti ponuky
	1. Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.
	2. Verejný obstarávateľ pri zadávaní zákazky stanovuje elektronickú komunikáciu, ktorá sa realizuje prostredníctvom **systému PROEBIZ**.
	3. **Ponuky sa predkladajú v lehote na predkladanie ponúk elektronicky prostredníctvom systému PROEBIZ.**
	4. Ponuka a ďalšie doklady a dokumenty pri výbere uchádzača sa predkladajú v štátnom jazyku, t.j. v slovenskom jazyku. Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
	5. Lehota na doručenie ponúk je do **12.02.2021 do 10:00 hod.**

 *Ponuky predložené po lehote na predkladanie ponúk nebudú akceptované.*

* 1. Uchádzač je svojou ponukou viazaný do **31.07.2021**
1. Otváranie a preskúmanie ponúk

8.1 Verejný obstarávateľ si vyhradzuje právo vyhodnotiť splnenie podmienok účasti a podmienok na predmet zákazky po vyhodnotení kritérií na vyhodnotenie ponúk.

8.2 Verejný obstarávateľ si vyhradzuje právo vyhodnotiť splnenie podmienok účasti a podmienok na predmet zákazky len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a verejný obstarávateľ vyhodnotí ponuku uchádzača, ktorý sa umiestnil na ďalšom mieste v poradí.

8.3 Hodnotenie splnenia podmienok účasti uvedených v bode 4 „Výzvy na predloženie ponuky“ bude založené na posúdení predložených dokladov.

8.4 Platnou ponukou je ponuka, ktorá obsahuje náležitosti uvedené **v bode 6** „Výzvy na predloženie ponuky“, neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo „Výzve na predloženie ponuky“ a neobsahuje také skutočnosti, ktoré sú v rozpore so všeobecne záväznými právnymi predpismi.

8.5 V prípade nejasnosti, pochybnosti a potreby objasnenia ponúk, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie svojej ponuky v lehote určenej verejným obstarávateľom.

1. Kritéria na vyhodnotenie ponúk

9.1 Kritérium na vyhodnotenie ponúk je: **Celková cena za celý predmet zákazky v EUR s DPH.**

9.2 Verejný obstarávateľ si vyhradzuje právo odmietnuť všetky predložené ponuky.

9.3 Verejný obstarávateľ si vyhradzuje právo zmeniť podmienky prieskumu trhu.

9.4 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk v lehote viazanosti ponúk.

9.5 Uchádzač zaslaním ponuky bezvýhradne akceptuje všetky podmienky zákazky .

9.6 Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.

1. Obchodné podmienky
	1. Plnenie bude vykonané na základe objednávky.

* 1. O ďalšom postupe bude uchádzač informovaný verejným obstarávateľom v lehote viazanosti ponúk.
1. Zrušenie súťaže
	1. Verejný obstarávateľ si vyhradzuje právo prieskum trhu zrušiť bez uvedenia dôvodu.
2. **Dôvernosť a ochrana osobných údajov**
	1. Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.
	2. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
	3. Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave, dňa 4.2.2021

 Peter Šimeček

 vedúci odd. verejného obstarávania Úradu BSK

**Zoznam príloh:**

Príloha č.1: Podrobný opis predmetu zákazky

Príloha č.2: Čestné vyhlásenia

Príloha č.3: Formulár pre prieskum trhu

Príloha č.4: Obchodné podmienky plnenia predmetu zákazky

Príloha č.5: Spôsob uplatnenia hodnotiacich kritérií a spôsob určenia ceny

Príloha č.1: Podrobný opis predmetu zákazky

**Predmet zákazky:**

Predmetom zákazky je kontinuálne nedeštruktívne meranie hrúbok konštrukčných vrstiev vozovky
a zameranie skutkového stavu cestných komunikácií pomocou technológie vybavenej georadarovými anténami (GPR), videokamerami prepojenými s GPS anténou pre presné súradnice a skenovania povrchu vozovky.

Poskytovateľ sa bude riadiť technickým predpisom rezortu Ministerstva dopravy, výstavby a regionálneho rozvoja SR, ktorý sa zaoberá technológiou georadarového merania vozoviek, ktorý je zverejnený na: <https://www.ssc.sk/files/documents/technicke-predpisy/tp/tp_055.pdf>

Predmet zákazky je zadefinovaný úsekmi ciest v tabuľke č.1



Tab. č.1

Rozsah a lokalizácia komunikácií, ktoré sú predmetom zákazky

Meranie hrúbok vrstiev vozovky a skenovanie povrchu zadefinovaných úsekov z tab. č.1 v celkovej dĺžke 23 170 m, bude realizované v každom jazdnom pruhu zadefinovaných komunikácií, vždy v pravej stope vozidiel v smere ich jazdy, t.j. v celkovej dĺžke 46 340 bm, v zmysle horeuvedených platných technických podmienok.

Vyhodnotenie nameraných dát bude v rozsahu hrúbok asfaltových vrstiev v každom jazdnom pruhu v jednej línii, t.j. pre každý jazdný pruh samostane.

Požadované zameranie cestných komunikácií bude realizované na vzdialenosť min 2,5m od rozmedzia jazdného pruhu a krajnice.

Požadujeme realizovať meranie bez výluky dopravy alebo akýchkoľvek obmedzení resp. uzávierky dopravy na obstarávateľom zadefinovaných úsekoch.

Výsledky žiadame interpretovať do mapy v GIS zobrazení.

Záverečné správy, predmetu zákazky budú obsahovať výsledky vo formáte MS EXCEL s identifikovanou hodnotou podľa požadovaných vyhodnotení celého úseku pre každý jazdný pruh samostatne.

Tlačenú formu dokumentácie zo zamerania požadujeme overiť autorizovaným geodetom.

**Požiadavky na parametre georadarového merania:**

* Georadarová (GPR) bezkontaktná anténa s možnosťou merania hrúbky časti konštrukcie vozovky od 5 cm do 75 cm s centrálnou frekvenciou 2,0 GHz – hrúbok stmelených, nestmelených existujúcich konštrukčných vrstiev,
* Georadarová (GPR) kontaktná anténa s možnosťou merania do hĺbky 2 m s centrálnou frekvenciou 400 MHz - hrúbok stmelených, nestmelených existujúcich konštrukčných vrstiev,
* 360° pohľady v rozlíšení minimálne 1920x1080. Každý 360° pohľad musí mať svoj vlastný GPS koordinát umiestnený v mapovom podklade.

**Požiadavky na pasport komunikácií:**

Predmetom prác je kontinuálne nedeštruktívne meranie a vyhodnotenie vybraných úsekov komunikácií ciest uvedených v prílohe č.1, tabuľka č.1 pomocou technológie vybavenej georadarovými anténami (GPR) a videokamerami prepojenými s GPS anténou pre získanie presných súradníc.

Požadujeme vykonanie meraní na zadefinovaných úsekoch bez dopravných obmedzení pre zisťovanie kontinuálneho priebehu vozovky technológiami:

* fotodokumentácia komunikácie (360° pohľad každých 5m) v rozlíšení minimálne 4096x2048 pixelov,
* Každá 360° snímka musí obsahovať informáciu o jej GPS súradnici v čase zosnímania
* Zobrazenie GPR dát priamo do 360° snímok v prostredí webového prehliadača
* Anonymizácia snímok (EČV a osôb)

*Pokiaľ sa v opise predmetu zákazky uvádza označenie konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, je možné nahradiť ho plnením ekvivalentným k uvedenému výrobcovi, výrobnému postupu, značke, patentu, typu, krajine, oblasti alebo miesta pôvodu alebo výroby.*

*Za ekvivalent sa považujú zariadenia s technickými parametrami alebo vlastnosťami kvalitatívne rovnakými alebo vyššími ako sú uvedené v opise predmetu zákazky.*

**PRÍLOHA Č.2: ČESTNÉ VYHLÁSENIA**

*Obchodné meno:*

*Sídlo/ miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** s obchodnými  podmienkami zákazky: **„Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia“,** ktoré verejný obstarávateľ určil vo výzve na predkladanie ponúk.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

 ...................................................

 meno a priezvisko, funkcia

 podpis1

***1 Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov***.

**Čestné vyhlásenie**

**o vytvorení skupiny dodávateľov**

(ak sa uplatňuje)

1. Podpísaní zástupcovia dodávateľov uvedených v tomto vyhlásení týmto vyhlasujeme, že za účelom predloženia ponuky v prieskume trhu na predmet zákazky: **„Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia“**predkladáme spoločnú ponuku. Skupina pozostáva z nasledovných samostatných právnych subjektov:
2. V prípade, že naša spoločná ponuka bude úspešná a bude verejným obstarávateľom prijatá, súhlasíme, aby objednávka bola vystavená na splnomocneného zástupcu skupiny dodávateľov, ktorým je .....................................
3. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle Podmienok zákazky (vylúčenie z prieskumu trhu), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v Slovenskej republike.

V ................................. dňa........................

*Obchodné meno*

*Sídlo/miesto podnikania ..................................................*

*IČO* meno a priezvisko, funkcia

 podpis1

*Obchodné meno*

 *Sídlo/miesto podnikania ..................................................*

meno a priezvisko, funkcia

*IČO*  podpis

***1 Čestné vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov***

**Vyhlásenie uchádzača o subdodávkach**

**Uchádzač/skupina dodávateľov:**

**Obchodné meno:**

**Adresa spoločnosti:**

**IČO:**

Dolu podpísaný zástupca uchádzača týmto čestne vyhlasujem, že na realizácii predmetu zákazky **„Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia“**

**[ ]** sa nebudú podieľať subdodávatelia a celý predmet uskutočníme vlastnými kapacitami.

**[ ]** sa budú podieľať nasledovní subdodávatelia :

|  |  |  |  |  |
| --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

*Upozornenie: Subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f) zákona o verejnom obstarávaní a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť)* *a ak* *má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[1]](#footnote-1)1 |

**PRÍLOHA Č.3: FORMULÁR PRE PRIESKUM TRHU**

|  |
| --- |
| **Bratislavský samosprávny kraj, Sabinovská 16, 820 05 Bratislava** |
| **FORMULÁR PRE PRIESKUM TRHU** na predloženie ponuky pri zadávaní zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov |
| Žiadame Vás o vypracovanie záväznej ponuky na predmet zákazky: | **Identifikačné údaje uchádzača*****vyplní uchádzač*** |
| **„Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia“** |
| **Opis a rozsah predmetu zákazky** |
| Predmetom tohto prieskumu je výber najvhodnejšej spoločnosti, ktorá zabezpečí plnenie predmetu zákazky.Bližšia špecifikácia predmetu zákazky je uvedená v Prílohe č.1 „Výzvy na predloženie ponuky“.Kritérium pre hodnotenie ponúk je celková cena za celý predmet zákazky v EUR s DPH. | **Názov:****Sídlo:****IČO:****IČ DPH:****Kontaktná osoba:****Telefón:****Email:** |
| Miesto realizácie predmetu zákazky: | Bratislavský samosprávny kraj, Sabinovská 16, 820 05 Bratislava |
| Termín plnenia predmetu zákazky: | Uvedený  v obchodných podmienkach |
| Kontaktná osoba pre prieskum trhu: | Ing. Matej Meľo, Bratislavský samosprávny kraj, referent oddelenia verejného obstarávaniae-mail: matej.melo@region-bsk.sk, tel.: 02/ 48 264 139 |
| **Obsah ponuky:** | Špecifikovaný v bode č. 6 „Výzvy na predloženie ponuky“ |
| **Predpokladaná hodnota zákazky:** | ***57 925,00* *EUR bez DPH*** |
| **NÁVRH NA PLNENIE PREDMETU ZÁKAZKY** |
|

|  |  |  |
| --- | --- | --- |
| **Položka** | **Celková cena predmetu zákazky v EUR bez DPH\*** | **Cena pre vyhodnotenie ponúk s DPH /****Celková cena predmetu zákazky v EUR s DPH\*** |
| **Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia** | ***Vyplní uchádzač*** | ***Vyplní uchádzač*** |

 |
|  ***Vyplní uchádzač Vyplní uchádzač*** .............................................. ............................ Podpis oprávnenej osoby uchádzača dátum |
| Záväzná platnosť ponuky do: | **31.07.2021** |
| Termín na doručenie ponúk: | **12.02.2021 do 10:00 hod.** |
| Spôsob predkladania ponúk:Vašu záväznú ponuku nám zašlite na adresu: | elektronicky – prostredníctvom systému PROEBIZ |
| Poznámka: Verejný obstarávateľ si vyhradzuje právo neakceptovať ponuky zaslané po termíne na doručenie ponúk.\* Do ceny uvádzajte všetky náklady súvisiace s dodaním / realizáciou predmetu zákazky.Ak uchádzač nie je platcom DPH, na túto skutočnosť upozorní a uvedie konečnú celkovú cenu.Verejný obstarávateľ si vyhradzuje právo zmeniť podmienky tohto prieskumu trhu alebo prieskum trhu zrušiť.Verejný obstarávateľ si vyhradzuje právo odmietnuť všetky predložené ponuky a neuzavrieť zmluvu so žiadnym z uchádzačov.Uchádzač zaslaním ponuky súhlasí so všetkými podmienkami verejného obstarávateľa uvedenými v tomto formulári pre prieskum trhu.Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok prieskumu trhu alebo v závislosti s akýmkoľvek rozhodnutím verejného obstarávateľa. |

**PRÍLOHA Č.4: OBCHODNÉ PODMIENKY PLNENIA PREDMETU ZÁKAZKY**

Návrh obchodných podmienok

Realizácia predmetu zákazky bude uskutočnená na základe objednávky.

**Predmet objednávky:**

Predmetom zákazky je kontinuálne nedeštruktívne meranie hrúbok konštrukčných vrstiev vozovky
a zameranie skutkového stavu cestných komunikácií pomocou technológie vybavenej georadarovými anténami (GPR), videokamerami prepojenými s GPS anténou pre presné súradnice a skenovania povrchu vozovky.

**Cena objednávky:**

Celková cena objednávky je  **Vyplní uchádzač** EUR bez DPH, t.j. **Vyplní uchádzač** EUR s DPH za celý predmet zákazky v súlade s predloženým rozpisom celkovej ceny za celý predmet objednávky.

**Termín realizácie:**

Do 15 dní od vystavenia objednávky.

**Plnenia predmetu zákazky:**

Poskytovateľ je povinný zrealizovať predmet zákazky v súlade s požiadavkami uvedenými v Prílohe č.1.

**Platobné podmienky:**

Ak je poskytovateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento poskytovateľ nebude pri plnení objednávky fakturovať DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z.. Podkladom pre platbu bude faktúra vystavená poskytovateľom na podklade objednávateľom potvrdeného dodacieho listu. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

**Spoločné ustanovenia:**

Právne vzťahy osobitne neupravené touto objednávkou sa riadia príslušnými ustanoveniami Obchodného zákonníka a súvisiacimi právnymi predpismi.

Poskytovateľ berie na vedomie, že uzatvorenie tohto zmluvného vzťahu (objednávky) s Bratislavským samosprávnym krajom, ktorý ako orgán verejnej správy v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov "čo nie je tajné, je verejné" a "prevažujúci verejný záujem nad obchodnými a ekonomickými záujmami osôb" na základe dobrovoľnosti, nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke BSK za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

Prílohe č.1. - Opis predmetu zákazky

Príloha č.5: Spôsob uplatnenia hodnotiacich kritérií a spôsob určenia cenY

Verejný obstarávateľ posúdi v rámci vyhodnocovania ponúk ponuky uchádzačov podľa kritéria:

**Celková cena za celý predmet zákazky v EUR s DPH**

Úspešný bude ten uchádzač, ktorý predložil/požaduje najnižšiu (celkovú) cenu za uskutočnenie predmetu zákazky v EUR s DPH. Poradie uchádzačov sa zostaví podľa výšky ponukovej ceny vzostupne od 1 po x, kde x je počet uchádzačov.

Uchádzač celkovú ponúkanú cenu uvedie do „**Formulára pre prieskum trhu“-** *Príloha č.3,* ktorý je súčasťou „Výzvy na predloženie ponuky“.

**Spôsob určenia ceny:**

* Ak uchádzač nie je platcom DPH, na túto skutočnosť upozorní a uvedie konečnú cenu za celý predmet zákazky.
* Celková cena musí byť stanovená v mene Euro (vrátane prípadných ďalších iných príplatkov alebo poplatkov). Uchádzač uvedie cenu ***zaokrúhlenú na 2 desatinné miesta***.
* Celková cena uvedená v ponuke uchádzača bude cena konečná, ktorá musí zahŕňať všetky náklady uchádzača na riadne dodanie/ zhotovenie diela/predmetu zákazky.
* V prípade, ak je uchádzačom zahraničná osoba, do ceny bez DPH zahrnie príslušnú DPH, platnú v čase predloženia ponuky v krajine sídla verejného obstarávateľa ako aj všetky poplatky súvisiace s vývozom tovaru zo zahraničia a jeho dovozom do krajiny sídla verejného obstarávateľa a všetky ostatné nevyhnutné náklady, spojené s plnením predmetu zákazky, aj keď nebudú predmetom fakturácie zahraničného uchádzača.

**PRÍLOHA Č. 6: POLOŽKOVÝ ROZPOČET**

|  |  |  |  |  |  |  |
| --- | --- | --- | --- | --- | --- | --- |
| **Predmet zákazky** | **Merná jednotka** | **Množstvo** | **Cena za mernú jednotku v EUR bez DPH** | **Cena za mernú jednotku v EUR s DPH** | **Celková cena za predmet zákazky v EUR bez DPH** | **Celková cena za predmet zákazky v EUR bez DPH** |
| **Meranie hrúbok konštrukčných vrstiev vozoviek so zachytením skutkového stavu vozovky a okolitého prostredia** | bm | 46 340 |  |  |  |  |

1. 1 ***Vyhlásenie musí byť podpísané oprávnenou osobou uchádzača, t.j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov*** [↑](#footnote-ref-1)